text: 24-årig fængslet for at voldtage en anden mand 
  09 oktober 2018 kl. 17.44
  24-årig sigtet og blev tirsdag varetægtsfængslet for at voldtage en anden mand lørdag i Haderslev.
  En 24-årig mand er tirsdag i et grundlovsforhør ved Retten i Sønderborg blevet varetægtsfængslet i fire uger sigtet for at have voldtaget en 37-årig mand.
  Lørdag gik en 37-årig mand til politiet og fortalte, at han var blevet voldtaget. Det oplyser Syd- og Sønderjyllands Politi i en pressemeddelelse.
  Voldtægten skal være sket på en privat adresse i Haderslev. Politiet fik anmeldelsen om voldtægten lørdag, og tidligt tirsdag morgen blev den 24-årige anholdt.
  Det har ikke været muligt at få oplyst, hvordan han stiller sig til sigtelsen, eller om han kærede afgørelsen om varetægtsfængsling til landsretten.
  